Вуліца Яўгена Канавальца (Кіеў)

Вуліца Яўгена Канавальца () — вуліца ў Пячэрскім раёне Кіева, у мясцовасці Новая Забудова, Чарапанава Гара. Пралягае ад вуліцы Вялікай Васількоўскай да вуліц Міхайла Задняпроўскага і Новашпітальнай.

Да яе далучаюцца вуліцы Прадславінская, Васіля Цюцюнніка і Літняя.

Пераважная большасць будынкаў на вуліцы была пабудавана ў 1950–70-я гады.

 Гісторыя 
Утворана ў 1961 г. пад назвай вуліца Шчорса ў гонар савецкага ваеннага дзеяча Грамадзянскай вайны Мікалая Шчорса шляхам аб’яднання наступных вуліц:

 большая частка вуліцы Новашпітальнай (паміж вуліцай Анры Барбюса — цяпер вуліцай Васіля Цюцюнніка і завулкам Шчорса; узнікла ў 2-й палове XIX стагоддзя, да канца 1930-х гадоў называлася Празораўскі шлях);
 вуліца Сурыкава (да 1938 г. — частка вуліцы Німецка-Бухцееўскай, астатняя частка якой называлася Кутузаўскай, цяпер вул. Генерала Алмазава; цягнулася ад вул. Новашпітальнай да бульвара Лесі Украінкі каля Круглай вежы).

У 1970 годзе да вуліцы была дададзена частка вуліцы Уладзіміра-Лыбідскай (паміж вуліцамі Вялікай Васількоўскай і Анры Барбюса — цяпер вуліца Васіля Цюцюнніка), якая ўзнікла ў першай палове XIX стагоддзя.

У цяперашніх межах з 2000 года, калі канец вуліцы быў перайменаваны ў гонар Міхайла Задняпроўскага.

Сучасная назва вуліцы — у гонар украінскага грамадскага і палітычнага дзеяча, кіраўніка Партыі ўкраінскіх нацыяналістаў Яўгена Канавальца — з 2015 года.

 Будынкі і ўстановы 

 Украінская студыя хранікальна-дакументальных фільмаў (корпус № 18)
 Інстытут экранных мастацтваў Кіеўскага нацыянальнага ўніверсітэта тэатра, кіно і тэлебачання імя Івана Карпенкі-Карага (корпус № 18)
 Інстытут праблем сучаснага мастацтва Нацыянальнай акадэміі мастацтваў Украіны (корпус № 18д)
 Кіеўскі нацыянальны ўніверсітэт культуры і мастацтваў (корпус № 36)

 Галерэя 

Яўгена Канавальца